3.  การประกอบธุรกิจของแต่ละผลิตภัณฑ์

  บริษัทมีความมุ่งมั่นที่จะทำการผลิตยางรถยนต์ ยางรถบรรทุก และยางเครื่องบิน ที่มีคุณภาพสูงสุด
  เพื่อตอบสนองความต้องการของผู้บริโภคทุกระดับ
  บริษัทมีการพัฒนาและทำการผลิตสินค้าที่มีรูปแบบทันสมัย โดยใช้เทคโนโลยีชั้นสูง
  เพื่อสร้างความมั่นใจในคุณภาพและความปลอดภัยในขณะขับขี่ ตลอดจนความทนทานในการใช้งาน
  ดังจะเห็นได้ว่าผลิตภัณฑ์ของบริษัทเป็นที่ยอมรับของตลาดทั้งภายในประเทศและต่างประเทศเสมอมา

1. ลักษณะผลิตภัณฑ์

 ผลิตภัณฑ์หลักของบริษัทแบ่งออกเป็น 2 กลุ่มหลัก ดังนี้

 ผลิตภัณฑ์ยางรถยนต์

  TRINUUM TECHNOLOGY ยังคงเป็นเทคโนโลยีที่ล้ำหน้าอยู่เสมอ ด้วยเทคโนโลยีนี้
  ทำให้ยางกู๊ดเยียร์มีคุณภาพตรงตามความต้องการ และเป็นที่ยอมรับของลูกค้าในทุก ๆ
  ตลาดและทุกๆ ภูมิภาค

  ผลิตภัณฑ์ยางรถยนต์ ของบริษัทมีดังนี้

-   ยางรถยนต์ รุ่นอีเกิ้ล เอฟ วัน ยางรถยนต์สมรรถนะสูงให้ความมั่นใจสูงสุดสำหรับผู้ขับขี่

-   ยางรถยนต์ รุ่นอีเกิ้ล เอ็นซีที 5 และ รุ่นดูคาโร่ จีเอ ยางรถยนต์ที่ผู้ใช้รถยนต์ชั้นนำให้ความ

  เชื่อมั่นในสมรรถนะ และรูปแบบที่ทันสมัย ใช้กับรถยนต์ชั้นนำทุกระดับ

  - ยางรถยนต์ รุ่นอีเกิ้ล จีเอ พลัส และ จีที 3 ยางรถยนต์ที่เหมาะกับทุกสภาพถนน

  - ยางรถยนต์ รุ่นแรงเลอร์ AT/S AT/R MT/R และ FORTERA
  ยางสำหรับรถยนต์ขับเคลื่อนสี่ล้อยุคใหม่

-   ยางรถยนต์ รุ่นแรงเลอร์ ดีมาก และ ดีสปอร์ต ยางที่มีความทนทานเป็นพิเศษ
    เหมาะสำหรับรถกระบะทุกประเภท

ผลิตภัณฑ์ยางเครื่องบิน

  บริษัทฯ มีความภูมิใจที่โรงงานกู๊ดเยียร์ในประเทศไทย เป็น 1 ใน 3
  โรงงานของกู๊ดเยียร์ทั่วโลก
  ที่มีศักยภาพสูงจนได้รับความไว้วางใจให้เป็นโรงงานผลิตยางเครื่องบินกู๊ดเยียร์

  บริษัทฯเริ่มผลิตยางเครื่องบิน ทั้งยางใหม่ และยางหล่อดอก ตั้งแต่ปี พ.ศ. 2515
  ตลอดระยะเวลาเกือบ 30 ปีที่ ยางเครื่องบินของบริษัท
  ได้สร้างความเชื่อมั่นให้แก่ลูกค้าเพิ่มมากขึ้นตามลำดับ
  บริษัทฯมีโรงหล่อดอกยางเครื่องบินที่มีเทคโนโลยีสูง
  ควบคุมการปฏิบัตงานทุกขั้นตอนด้วยเครื่องมือและระบบการตรวจสอบคุณภาพตามมาตราฐานที่กำหนดโดยบริษัทแม่ที่ประเทศสหรัฐอเมริกา
  โครงยางเครื่องบินทุกเส้นที่ส่งเข้าโรงงานจะต้องผ่านการตรวจสอบโครงสร้างยางด้วยเครื่องเชียโลกราฟ
  และกระบวนการตรวจสอบโดยฝ่ายเทคนิคด้านยางเครื่องบิน
  เพื่อความมั่นใจในคุณภาพและความปลอดภัยของยางเครื่องบินหล่อดอกทุกเส้น

  ปัจจุบันสายการบินแห่งชาติและสายการบินภายในประเทศเกือบทุกสายการบินในภาคพื้นเอเชีย
  แปซิฟิค ได้ให้ความไว้วางใจใช้ยางล้อเครี่องบินของบริษัทฯ

  นอกจากนี้ บริษัทฯยังได้ส่งออกยางเครื่องบินไปยังหลายประเทศในทวีปยุโรป
  และทวีปสหรัฐอเมริกา เป็นจำนวนที่เพิ่มมากขึ้นทุกปี
  บริษัทฯมีความภูมิใจที่ผลิตภัณฑ์ทุกชนิดจากโรงงานกู๊ดเยียร์ในประเทศไทยได้รับการยอมรับในตลาดสากลที่มีการแข่งขันอย่างสูง

การตลาดและภาวะการแข่งขัน

  บริษัทแบ่งช่องทางการจำหน่ายของบริษัทออกเป็น 3 กลุ่มใหญ่ ๆ ดังนี้

1.  ตลาดทดแทน (Replacement Market) คือ
    ตัวแทนจำหน่ายยางรถยนต์รายใหญ่และรายย่อยภายในประเทศ

  2. โรงงานประกอบรถยนต์ (Original Equipment Market) คือ
  โรงงานประกอบรถยนต์ภายในประเทศ

2.  ตลาดต่างประเทศ (Export)

โดยภาพรวมของตลาดยางรถยนต์ในปี 2546 ที่ผ่านมา ตลาดทดแทนขยายตัวเพิ่มขึ้นจากปี
2545ร้อยละ 0.36 ในส่วนของตลาดโรงงานประกอบรถยนต์ ขยายตัวเพิ่มขึ้นร้อยละ 28.6
โดยเฉพาะกลุ่มยางรถยนต์นั่งส่วนบุคคลที่เพิ่มขึ้นมากถึงร้อยละ 42.7
เป็นผลจากการที่ค่ายรถยนต์ต่าง ๆ ได้นำรถยนต์รุ่นใหม่ ๆ ออกสู่ตลาด
และการส่งออกรถยนต์ไปจำหน่ายยังต่างประเทศเพิ่มมากขึ้น พิจารณาภาพโดยรวมแล้ว
ตลาดยางรถยนต์ภายในประเทศขยายตัวประมาณร้อยละ 8.1 กล่าวคือปริมาณเพิ่มขึ้น 10.7
ล้านเส้นในปี 2545 มาเป็น 11.5 ล้านเส้นในปี 2546

  สรุปยอดขายในตลาดทดแทนของบริษัทปี 2546 ใกล้เคียงกับปี 2545
  แต่ยอดขายสำหรับตลาดโรงงานประกอบรถยนต์ปรับตัวสูงขึ้นมาก
  เป็นผลมาจากการที่บริษัทสามารถส่งยางรุ่น Eagle NCT5 ให้ บริษัท ฮอนด้า ออโตโมบิล
  (ประเทศไทย) จำกัด เพื่อใช้กับรถยนต์ฮอนด้า

  ซิตี้ และบริษัท โตโยต้า มอเตอร์ (ประเทศไทย) จำกัด เพื่อใช้กับรถยนต์โตโยต้า โซลูน่า
  วีออส

  ซึ่งรถยนต์ทั้งสองรุ่นมีอัตราการเติบโตที่สูงมาก

  ส่วนการส่งออกไปจำหน่ายยังต่างประเทศนั้น ยอดขายของบริษัทมีการปรับตัวลดลงร้อยละ 4.9
  เมื่อเทียบกับปี 2545 เนื่องจากการแข่งขันด้านราคาในตลาดส่งออกมีสูงมาก
  ตลาดหลักของบริษัทอยู่ในประเทศแถบตะวันออกกลาง และในกลุ่มประเทศอาเซียน
  สินค้าของบริษัทเป็นที่ยอมรับของลูกค้าทั้งในด้านคุณภาพ รูปลักษณ์และราคา

  ปัจจุบัน คู่แข่งของบริษัทคือ ผู้ผลิตยางรถยนต์ในประเทศรายใหญ่ และผู้นำเข้ารายย่อย
  ซึ่งมีกำลังการผลิตสูงกว่าบริษัท โดยบริษัทประมาณการว่าบริษัทมีสัดส่วนทางการตลาดอยู่ในอันดับที่
  3 ของตลาดรวมภายในประเทศ

กลยุทธ์ทางการตลาดของบริษัทในปี 2546 ต่อเนื่อง 2547 สามารถแบ่งออกเป็น 3 ส่วน ดังนี้

1. ด้านตัวสินค้า

-   บริษัทดำเนินการนำสินค้าใหม่ ๆ ออกสู่ตลาดเพื่อตอบสนองความต้องการของลูกค้าใน

  ทุกระดับ

-   สินค้าที่นำออกสู่ตลาด ในปี 2546 คือ ยางรถยนต์รุ่นดูคาโร่ จีเอ

 2. ด้านช่องทางการจำหน่าย

-   มุ่งเน้นการพัฒนาตัวแทนจำหน่ายให้ก้าวเข้าสู่ระบบสินค้าปลีกทันสมัย (Modern Retail

  Store) ที่เรียกว่า อีเกิ้ล สโตร์ (Eagle Store) ปัจจุบันเปิดบริการแล้ว 61 แห่ง กระจาย
  อยู่ทั่วประเทศ

-   ช่วยเหลือและพัฒนาตัวแทนจำหน่ายระดับล่าง ให้เข้าสู่ระบบร้านค้าปลีกทันสมัย ภายใต้ชื่อ
    อีเกิ้ล เอ็กซ์เพรส(Eagle Express)

3. ด้านการโฆษณาประชาสัมพันธ์

  - วางแผนการใช้งบประมาณอย่างมีประสิทธิภาพ

  - มุ่งเน้นทางด้านการสร้างภาพลักษณ์ของตราสินค้า

-   เน้นย้ำโครงการ รับประกัน มั่นใจ..อุ่นใจ 2 ต่อ จาก กู๊ดเยียร์ (Double Warranty)
    ที่ให้ความคุ้ม

  ครองแก่ผู้บริโภคอย่างเต็มที่

  นอกจากนี้ บริษัทยังได้จัดให้มีการฝึกอบรมเจ้าหน้าที่ประจำศูนย์บริการ / ประจำร้าน

  ในเรื่องเทคนิคต่าง ๆ โดยในส่วนที่สำคัญที่สุดของการฝึกอบรมก็คือ การเคลมยาง กล่าวคือ
  ช่างในศูนย์บริการจะมีความรู้ ความชำนาญ สามารถตรวจสอบ และเคลมยางให้กับลูกค้าได้ทันที
  ซึ่งจะทำให้ลูกค้าได้รับความสะดวกมากที่สุด
  ทั้งนี้เพื่อเป็นการสอดคล้องกับโครงการรับประกันคุณภาพยางตลอดอายุการใช้งาน (Double
  Warranty)
  บริษัทได้ดำเนินการติดตามผลและให้ความรู้เพิ่มเติมแก่ช่างประจำร้านอย่างต่อเนื่องเสมอมา

  จากแผนการดำเนินงานข้างต้น บริษัทมั่นใจว่าจะทำให้ผู้บริโภคได้รับประโยชน์สูงสุด
  ทั้งจากการบริการที่มีมาตรฐาน และผลิตภัณฑ์ที่มีคุณภาพสมราคา

3. การจัดหาผลิตภัณฑ์

  โรงงานกู๊ดเยียร์ในประเทศไทยเริ่มทำการผลิตยางรถยนต์เส้นแรกเมื่อวันที่ 14 ธันวาคม พ.ศ.
  2512 ด้วยเครื่องจักรที่ทันสมัยและอุปกรณ์ที่มีประสิทธิภาพสูง
  บริษัทมีความมุ่งมั่นที่จะผลิตยางรถยนต์และยางเครื่องบินที่เปี่ยมด้วยคุณภาพ
  บริษัทจึงให้ความสำคัญกับระบบการควบคุมคุณภาพสินค้า นับตั้งแต่การคัดสรรวัตถุดิบ
  การตรวจสอบและการควบคุมการผลิต รวมถึงการตรวจสอบผลิตภัณฑ์ก่อนและหลังการขาย
  นอกจากนี้ บริษัทยังนำระบบการจัดการด้านคุณภาพมาใช้ในกระบวนการผลิต
  เพื่อเสริมสร้างจิตสำนึกด้านคุณภาพในหมู่พนักงาน และเป็นการรับรองว่า
  ผลิตภัณฑ์ของบริษัทมีคุณภาพในระดับสากล
  จากความมุ่งมั่นของบริษัทและการร่วมแรงร่วมใจของพนักงานทุกระดับ
  ทำให้บริษัทได้รับการรับรองระบบการจัดการด้านคุณภาพ QS9000 สำหรับการผลิตยางรถยนต์จาก
  Lloyd’s Register Quality Assurance ประเทศออสเตรเลีย เมื่อวันที่ 27 สิงหาคม
  พ.ศ. 2542 และในปี 2545 ที่ผ่านมาบริษัทยังได้รับการรับรองการจัดการระบบด้านสิ่งแวดล้อม
  (ISO 14001) จาก Lloyd’s Register Quality Assurance ประเทศออสเตรเลีย
  เช่นกัน รางวัลอันทรงเกียรติทั้ง 2 นี้
  ไม่เพียงแต่สะท้อนให้เห็นถึงคุณภาพของสินค้าและความรับผิดชอบต่อสังคมของบริษัทเท่านั้น
  แต่ยังช่วยเสริมโอกาสทางธุรกิจให้แก่บริษัทอีกด้วย

  บริษัท กู๊ดเยียร์ (ประเทศไทย) จำกัด (มหาชน)
  มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
  วัตถุดิบทุกชนิดที่ใช้ในการผลิตจะต้องผ่านการตรวจสอบและได้รับการอนุมัติจากศูนย์ทดสอบ บริษัท
  กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา และบริษัท กู๊ดเยียร์อินเตอร์เนชั่นแนล
  คอร์ปอร์เรชั่น เทสต์เซ็นเตอร์ ประเทศลักเซมเบอร์ก ก่อนที่จะนำมาใช้ในการผลิต

  วัตถุดิบหลักที่สำคัญในการผลิตได้แก่ ยางธรรมชาติ (Natural Rubber) ยางสังเคราะห์
  (Syntetic Rubber)เส้นใยสังเคราะห์ (Nylon Fabric) สารเคมีต่าง ๆ น้ำมันผสมยาง
  ผงคาร์บอนด์แบล็ค (Carbon Black) เส้นใยเหล็กไฮเทนไซล์ (Steel Cord)
  เส้นลวดขอบยาง (Bead Wire) ฯลฯ

  บริษัทมีนโยบายในการจัดหาวัตถุดิบทุกชนิด โดยพิจารณาจากคุณภาพ ราคาและผู้ผลิตเป็นหลัก

  ในปี 2546 บริษัทฯมีสัดส่วนการจัดหาวัตถุดิบ โดยแยกชนิดและการจัดหาดังต่อไปนี้

  ------------------------------------------- ---------------------------
  ชนิดวัตถุดิบ                                    สัดส่วนต่อมูลค่าวัตถุดิบรวม

  ยางธรรมชาติ                                  25%

  เส้นใยสังเคราะห์                               26%

  สารเคมี/น้ำมันผสมยาง                           4%

  ยางสังเคราะห์                                 4%

  ผงคาร์บอนด์แบล็ค                               10%

  สัดส่วนการซื้อวัตถุดิบในประเทศ                     69%

  ยางสังเคราะห์                                 14%

  เส้นลวดโครงยาง                               5%

  สารเคมี/น้ำมันผสมยาง                           8%

  เส้นลวดขอบยางและอื่น ๆ                         4%

  สัดส่วนการซื้อวัตถุดิบจากต่างประเทศรวม              31%

  รวมสัดส่วนการซื้อวัตถุดิบ                          100.0%
  ------------------------------------------- ---------------------------

  รายชื่อบริษัทที่จำหน่ายวัตถุดิบในประเทศ

  ชนิดวัตถุดิบ บริษัทที่จำหน่าย

  ยางธรรมชาติ TECK BEE HANG CO., EQ RUBBER CO.,LTD

  THAITECH RUBBER CORPORATION LIMITED

  VON BUNDIT CO., THAI HUA RUBBER CO.

  SRI TRANG AGRO INDUSTRY PUBLIC CO., LTD.

  เส้นใยสังเคราะห์ THAI BRANTA MULIA CO., LTD.

  น้ำมันผสมยาง ESSO (THAILAND) PUBLIC CO., LTD

  BP OIL (THAILAND) LIMITED

  EXXONMOBIL CHEMICAL (THAILAND) LTD.

  THE SHELL CO., OF THAILAND LTD

  THAI TRADING OIL (1990) CO.,LTD.

  ผงคาร์บอนด์แบล็ค THAI CARBON BLACK PUBLIC CO.. LTD.

  สารเคมี BARBE (THAILAND) LTD.,

  BP OIL (THAILAND) LTD

  CROMPTON SPECIALTIES LTD.

  ORIENTAL SIAM (1978) CO.,LTD

  SUNNY WORLD (1989) CO.,LTD

  UNIVENTURES PUBLIC CO.,LTD

  UTIDS CHEMICAL INDUSTRIES CO.,LTD

รายชื่อบริษัทที่จำหน่ายวัตถุดิบต่างประเทศ

ชนิดวัตถุดิบ บริษัทที่จำหน่าย ประเทศ

ยางสังเคราะห์ GOODYEAR TIRE & RUBBER CO. สหรัฐอเมริกา

  SUMITOMO RUBBER INDUSTRIRES CO.,LTD ญี่ปุ่น

  NOMURA TRADING บราซิล

  POLIMERI EUROPA LTD. อังกฤษ

  PT.GOODYEAR INDONESIA อินโดนีเซีย

สารเคมี CYTEC INDUSTRIES สหรัฐอเมริกา

DEGUSSA เยอรมัน

FLEXSYS NV. เบลเยี่ยม GREAT LAKES SALES (EUROPE) GMBH. อิตาลี

HONEYWELL SPECIALLY WAX & ADDITIVE สหรัฐอเมริกา

ICI LIMITED อินเดีย

  MIWON COMMERCIAL CO., LTD. เกาหลีใต้

  MLPC INTERNATIONAL ฝรั่งเศล

  OMG ( UK ) LTD. อังกฤษ

  RHODIA SILICES ฝรั่งเศล SCHENECTADY SOUTH AFRICA แอฟริกา

น้ำมันผสมยาง EKA NOBEL (N.Z.) LTD. นิวซีแลนด์

เส้นลวดขอบยาง NV. BEKAERT S.A. เบลเยี่ยม

รายชื่อบริษัทที่จำหน่ายวัตถุดิบต่างประเทศ (ต่อ)

ชนิดวัตถุดิบ บริษัทที่จำหน่าย ประเทศ

  KISWIRE LTD. เกาหลีใต้

  KISWIRE SDN BHD มาเลเซีย

เส้นลวดโครงยาง KISWIRE SDN BHD มาเลเซีย

  PT.BEKAERT อินโดนีเซีย

  GOODYEAR SOUTH ASIA TYRES อินเดีย

  ผลกระทบต่อสิ่งแวดล้อม

  บริษัทฯมีโรงงานเพื่อทำการผลิตยางรถยนต์ และยางล้อเครื่องบิน ตั้งอยู่ในย่านรังสิต
  จังหวัดปทุมธานีซึ่งเป็นย่านที่มีโรงงานอุตสาหกรรมขนาดใหญ่ตั้งอยู่เป็นจำนวนมาก
  วัตถุดิบหลักที่ใช้ในการผลิต คือ ยางธรรมชาติ ยางสังเคราะห์ ผงถ่านคาร์บอนด์
  ผ้าใบที่ใช้ในอุตสาหกรรมยาง สารเคมี เส้นลวดสำหรับการสร้างขอบวงล้อและเข็มขัดรัดหน้ายาง

  ในส่วนของสภาวะสิ่งแวดล้อม
  การดำเนินงานของโรงงานอยู่ภายใต้การควบคุมดูแลของสำนักงานอุตสาหกรรมจังหวัด
  และกรมโรงงานอุตสาหกรรม
  โดยทางบริษัทฯได้ปฏิบัติตามข้อกำหนดของกฎหมายอย่างเคร่งครัดเสมอมา
  และไม่เคยมีประวัติการฝ่าฝืนหรือการกระทำความผิดเกี่ยวกับสิ่งแวดล้อมแต่อย่างใด
  ทางบริษัทมีการแต่งตั้งเจ้าหน้าที่ของบริษัทฯเพื่อดูแลและรับผิดชอบด้านสิ่งแวดล้อม
  และการปฏิบัติตามกฎหมายสิ่งแวดล้อมโดยตรง
  อีกทั้งมีนโยบายและระบบควบคุมมิให้มีผลกระทบต่อสิ่งแวดล้อมที่ชัดเจน
  เพื่อดูแลให้เป็นสถานประกอบการที่ถูกสุขอนามัย
  ไม่มีผลกระทบต่อสุขภาพและสิ่งแวดล้อมทั้งในโรงงานและชุมชนใกล้เคียง

  การควบคุมผลกระทบของกระบวนการผลิตต่อสิ่งแวดล้อม
  ทางบริษัทฯได้มีการใช้ระบบเก็บรวบรวมฝุ่น (Dust Collector)
  ไว้ตามบริเวณซึ่งก่อให้เกิดฝุ่นละออง โดยการมีรวบรวมและกำจัดโดยเครื่องจักร
  เพื่อมิให้ฟุ้งกระจายไปสู่บรรยากาศโดยรอบ ส่วนของเสียจากการกระบวนการผลิตนั้น
  ทางบริษัทฯได้มีการควบคุม ตรวจสอบ และกำจัดตามมาตรฐานทุกขั้นตอน
  โดยจะมีการประเมินผลทุกขั้นตอนอย่างใกล้ชิด
  เพื่อให้การกำจัดเป็นไปตามประกาศของกระทรวงอุตสาหกรรม ฉบับที่ 1 ปี 2541 และฉบับที่ 6
  ปี 2540 เรื่อง การกำจัดสิ่งปฏิกูลหรือวัสดุที่ไม่ใช้แล้ว
  โดยทั้งนี้อยู่ภายใต้การดูแลของสำนักงานเทคโนโลยีสิ่งแวดล้อมโรงงาน กรมโรงงานอุตสาหกรรม

  ทั้งนี้ในปี 2546 ที่ผ่านมา บริษัทฯได้รับการรับรองการจัดการระบบด้านสิ่งแวดล้อม (ISO
  14001) จาก Lloyd’s Register Quality Assurance ประเทศออสเตรเลีย
  ซึ่งเป็นสิ่งที่ยืนยันในความรับผิดชอบด้านสิ่งแวดล้อมของบริษัทได้เป็นอย่างดี
  รวมทั้งรางวัลสถานประกอบการดีเด่นด้านการบริหารความปลอดภัย
  อาชีวอนามัยและสภาพแวดล้อมในการทำงาน ติดต่อกันเป็นปีที่ 5
  ซึ่งแสดงถึงความมุ่งมั่นของบริษัทที่จะบริหารองค์กรให้เป็นสถานประกอบการที่มีความปลอดภัยถูกสุขอาชีวอนามัย
  และไม่ส่งผลกระทบหรือก่อให้เกิดมลภาวะต่อสิ่งแวดล้อมของชุมชน

4. งานที่ยังไม่ได้ส่งมอบ

- ไม่มี -